text: Egtvedpigen fejret
  03 maj 2014 kl. 12.42
  Selvom man er over 3000 år gammel, kan man godt blive fejret. Det blev Egtvedpigen i dag.
  For 93 år siden fandt husmand Peter Platz en egekiste, da han ville fjerne resterne af en gravhøj der lå på hans marker. I kassen lå Egtvedpigen et af de bedste bevarede bronzefund.
  I dag, knap hundrede år senere, løb den årlige fejring af pigen af stablen i Egtved.
  - Egtvedpigen er jo unik for Egtved. Det vil vi gerne her i byen fejre og være sammen om. Et fund af den karakter vil jo altid have betydning for et område, og derfor er vi naturligvis stolte af, at vi kan markere Egtvedpigen, siger Carl Christian Thomsen en af de frivillige ved dagens fejring
  Udover de obligatoriske taler så bød dagens markering også på hestevognskørsel og teaterforestilling samt mulighed for at komme til at arbejde i smedjen, fiske karper og se på veterantraktorer
  